(§. 33. Fig. 7.) 
MESEMBRYANTHEMUM LINEOLATUM Haw. 
MESEMBRYANTHEMUM lineo latum,' caule dumoso ramis ramulisque numerosis 
patulis; foliis confertissimis vaginato-subdecurrentibus farctim triquetris rigidis mu¬ 
cronatis , uno apice incurvulo angulo carinali producto serrulato, altero recurvulo 
subuncinato. 
M, lineolatum; caule brevi depresso, ramis patulis, foliis connatis incurvo-recurvulis obtu¬ 
sis subaequilateri-triquetris, carina apice asperiuscula, vaginis lineola brevi impressis. 
DC. Prodr. 3. p. 432. 
M. lineolatum', foliis connatis incurvo-recurvulis obtusis, carina apice asperiuscula; basi 
lineola vaginali impressa. Haw. Revis. p. 430. 
RADIX lignosa, ramosa , fibrosa. 
CAULIS lignosus, pedalis et ultra , a basi ramosus, suberectus , tortuosus. Rami 
patuli aut patentissimi, crassitie pennae columbinae, valde ramulosi, ramulis subsecundis, inter¬ 
nodiis brevissimis, primo triquetro-compressi virides aut rubescentes, dein cylindracei foliorum 
rudimentis desiccatis onusti, cortice cinereo. 
FOLIA numerosa , valde conferta, vaginato-connata , vaginis crassiusculis paulo 
decurrentibus et medio sulco exaratis, lin. 6-9 longa, et lin. 2 lata, triquetra lateribus convex- 
iusculis, basi supra pustulalo-gibba, juniora paiento-erecta, seniora patentissima, obtusa cum 
mucronulo, rigidia, nitidula, viridia, tenuissime ac crebre punctata, uno folio in singulo pari 
paulo longiore apice incurvato carinaque producta serrulata, altero aequilaterali uncinatim 
recurvulo. 
FLORES terminales, solitarii, meridie expansi, pedunculati. Pedunculus brevis, 
vix 6-7 lineas longus, basi bracteis duabus vaginatis instructus, superne incrassatus. 
CALYX quinque fidus, laciniis subaequalibus, duabus carnosis acutis, tribus pla- 
niusculis margine membranaceis sub apice mucronatis. 
PETALA uniserialia, patento-incurva, lanceolata, basi attenuata, apice obtusius- 
cida aut emarginata, purpurascentia linea media saturatiore notata. 
STAMINA erecta, fi lamentis sterilibus basi albidis superne purpurascentibus cir¬ 
cumdata. Filamenta albida. Antherae flavidae. 
PISTILLUM. Ovarium obconicum supra convexiusculum. Stgli 5, basi crassius- 
culi, primo erecti apice patuli, dein divergentes, flavidi. 
CAPSULA quinquelocularis convexa. Semina numerosa, parva, brunneo-flavida. 
Habitat in Prom. bon. spei. Floret aestate, at raro. 
Observ. Haec species jam anno 1819 in Horto Kewensi vigebat, et cl. Haworth, qui flores 
non vidit, eam in Sectionem propriam ad finem divisionis P er foliatorum locavit. Cl. 
De Candolle hanc speciem Paniculatis (Vaginatis Nob.J adjunxit; at propter flores 
solitarios rubicundos foliaque tumidule vaginata, melius ad Uncinata mihi transferenda 
videtur. Var. /3. minor paulo differt foliis brevioribus atque glaucescentibus, sicut 
var. y. nitens foliis gracilioribus ramisque magis extensis; sed caeterum cum specie 
omnino conveniunt. 
